钦定古今图书集成/明伦汇编/闺媛典/第101卷 > 皇清七 > 徐树声妻张氏
## 钦定古今图书集成/明伦汇编/闺媛典/第101卷 > 皇清七 > 徐树声妻张氏

按《长洲县志》：“张氏，文学弘谟女，适名家子徐树声。婚未期而树声死，遗腹生一子。乙酉秋，乱兵溃，纵横剽掠，氏怀孤儿，匿僻室中，佩刀以自防。儿啼，为前骑所得，妇即解刀抹颈，刀小不能深入，蒙血淋漓，僵仆不起。骑视其足，徒跣投两朱鞋，强携之与俱。妇怒麾之，骂不绝口，复刺其颈。骑恶其不可强，遂攒刀毙之。其” 侄《张葩》为之《传》。